Հայկ Մարությանը պաշտոնամուտին հայտարարել էր, թե հնարավոր է առաջիկա 5 տարում չզբաղվի դերասանական աշխատանքով: Միեւնույն ժամանակ, նա ստանձնել է իր կյանքի թերեւս ամենաբարդ ու պատվավոր գլխավոր դերը՝ Երեւանի քաղաքապետի պաշտոնը: Այստեղ անհրաժեշտ են տարբեր ունակությունները միասին՝ դինամիկ զարգացման ծրագիր, ընթացիկ խնդիրների արդյունավետ լուծում, քաղաքի դիմագծի, ոճի ու արժեքային ավանդույթների ստեղծում: